六乙日丙子時
  六乙日生丙子時，傷官坐貴福不全，
  柱中不見官刑破，方是平生貴祿緣。
    六乙日丙子時，六乙鼠貴乙用庚爲官，死於子，見丙爲傷，丙暗邀辛化煞爲權。柱中不見庚辛，無醜絆午沖，方成貴格，若有上忌及不通月氣，無救助者，暴惡貧下，有疾壽促。 

乙丑日丙子時
    身弱平常，無午穿沖，賢德溫厚，申酉年月，風憲。寅子貴忌丙寅，己未，甲戍，己醜，主凶刑惡死。 

乙卯日丙子時
    高。辰戍醜未年月，不見官星則貴。 

乙巳日丙子時
    吉，巳午年月，壽促或身孤勞碌，純土財旺生官，行西運，子辰，行水火運，俱三品之貴。申酉月爲官，卯月建祿，吉。忌甲寅月，刑夭。乙酉月，下賤。 

乙未日丙子時
    平，子亥年月貴。歲運同。忌己未，刑傷。丙申，身不完死。己醜，月，破祖惡死。 

乙酉日丙子時
    身孤但貴。反復起倒，月通水氣不見辛午亦貴。忌戊寅月，大凶。丁巳月，破祖貧賤。己酉月，金刃死。 

乙亥日丙子時
    化青赤，福。生庚辰年月，富貴。純亥成敗反復，醜月，行南方運，官至侍郎。巳午酉年月，再運行西方，極貧。壬辰月，刑。乙酉月，破祖高貴終惡死。
  六乙日貴格丙子時，如無衝破方爲奇，
  不遇庚辛巳酉醜，定乘軒冕拜丹墀。
  六乙日時臨丙子，傷官傷盡方榮昌，
  亥卯未月不尋常，運至身強健旺。
  辛庚不見發福，午沖醜絆平常。
  如逢刑克空一埸。此命或衰或旺。
六乙日丁丑時
  六乙日生丁丑時，食神相助遇財官，
  月通金氣化爲福，不是尋常下賤看。
    六乙日丁丑時，食會財官，丁爲食，庚爲官，己爲財，醜中有辛金合局，己土得位，如有倚托者貴，通金氣月化者，富厚尊重，不通月氣者平平。 

乙丑日丁丑時
    秋生有權貴但帶疾，夏吉冬平，春旺貴且壽。 

乙卯日丁丑時
    亥月，身旺見辛偏官，柱有丁制，風憲之職。 

乙巳日丁丑時
    亥卯未寅月，貴；通金氣月有倚托者，福重。 

乙未日丁丑時
    辰戍醜未月，富 。春壽秋名。夏貧冬平。申年月武三品。 

乙酉日丁丑時
    通木氣有奇托者貴。申醜年月也好。寅亥年月尤佳。 

乙亥日丁丑時
    性急有操持，妻賢子孝，官至六七品，午月長生，年月透官印者大貴。
  倉庫時開乙見丁，食神坐庫祿財親，
  無匙不作朝中客，也是清閒有福人。
  六乙日逢丁丑時，壽星發達無疑，
  身居磨蠍（星名）莫嫌遲，庫內錢財積聚，
  年時月合發達，空刑妻子難爲，
  雙困雁侶有盈虧，運至牢藏金櫃。
六乙日戊寅時
  六乙日生戊寅時，敗財背祿實傷身，
  有心無力多成敗，止是平平衣祿人。
    六乙日戊寅時，敗財背祿，乙用庚爲官，寅中有丙，傷官背祿，用戊己爲財，寅中甲旺財敗，爲人作事成敗平常，通土氣者吉。 

乙丑日戊寅時
    子年戍月者富而貴，辰戍年月，行木火運者有權威。 

乙卯日戊寅時
    刑中發福，秋生貴，酉年遇辰戍醜未月，富。卯月建祿，午月印生透官印吉。 

乙巳日戊寅時
    孤克平常，申庚年月，正官，醜辛七煞，貴，辰月運行北方則吉。 

乙未日戊寅時
    春壽秋貴夏平冬反復；辰戍醜未，吉。歲運同。 

乙酉日戊寅時
    春富夏平冬吉；秋貴壽促。 

乙亥日戊寅時
    春吉夏勞碌，秋冬貴，子醜年月，貴至三品，有起落長壽。
  六乙日寅時仔細推，爲人招是也招非，
  運衰再逢空刑克，勞心勞力無定期。
  六乙日戊寅時逢，個中暗損傷財，
  傷官背祿柱中排，富貴妻兒刑害。
  運旺財官發福，運行比煞興災，
  六親骨肉少和諧，自立自成自在。
六乙日己卯時
  六乙日生己卯時，時居日祿財臨好，
  旺通木氣貴無疑，酉土辛重也可悲。
    六乙日己卯時，祿入廟堂，卯月爲建祿，爲人清秀，通木火者貴，見庚辛爲傷祿破命，患目疾，生巳酉醜月平常衣祿，辰戍醜未申者吉。 

乙丑日己卯時
    中年可發福，春生身太旺，孤，夏貧，秋有疾，冬溫厚，柱不見辛金者吉。辰戍醜未月者貴。 

乙卯日己卯時
    春生過旺，爲僧道吉，富。夏平。不見辛金者吉。秋有疾，冬溫厚。卯醜年月顯達壽高。 

乙巳日己卯時
    春孤貧，夏平秋疾冬貴。午辰年月，地支一路相連，尤吉。 

乙未日己卯時
    年月不見庚辛者貴。秋生看地厚薄，如生壬戍年月三四品。 

乙酉日己卯時
    秀，初破祖，中發財而末孤刑。 

乙亥日己卯時
    寅巳日不見庚辛，日祿歸時格，顯達清貴。純卯年月，高僧羽士（神話中帶翅的仙人），戍年月，聰明有財祿。
  日祿歸時格不同，食神則馬要相逢，
  傷官印運皆爲吉，官不逢兮祿自豐。
  六乙日時臨己卯，偏財時祿歸迎，
  辛金酉金不相刑，虎榜定標名姓。
  父母六親難靠，雁行各自飛騰，
  文章光耀有才能，無破無沖全吉貴。
六乙日庚辰時
  六乙日生庚辰時，水白金清化象真，
  壬從辛酉通官貴，卻防目疾減精神。
    六乙日庚辰時，妻賢子貴，乙合庚化金，通巳酉醜申月，爲人秀麗而貴。卻防目疾，如不見化，以壬爲印，庚爲官，辰土癸水合局，乙木有托，行東南運，貴。 

乙丑日庚辰時
    破祖克父，身弱忌疾，通月氣者貴。子申年月，天干透甲戊，合三奇者大貴。 

乙卯日庚辰時
    富貴，通火土年月，大貴。 

乙巳日庚辰時
    作事有成敗，僧道富貴帶疾，常人刑克妻子，申子辰卯巳年月，貴。 

乙未日庚辰時
    亥卯月，身旺，巳申，官旺，天干透煞印，皆貴。醜酉純煞，柱中有火制，亦吉，戍醜年月，四庫全，大貴。 

乙酉日庚辰時
    亥子年月幹透戊癸，貴。寅巳午年月官煞有制，吉，純酉化金，福厚。 

乙亥日庚辰時
    不貴則富，若年月戊癸一化，申卯兩旺，巳酉醜化金，行木土運，至尊至貴。
  乙庚相合貴無疑，陰木陽金正合時，
  運吉身強無衝破，升遷自有貴人提。
  六乙日庚辰時正，天官守庫乾元，
  青年虎榜姓名傳，稟性聰溫良恭謙。
  士庶妻賢子貴，財人祿位升遷，
  南離離戊癸火相連，富貴之中有兇險。
六乙日辛巳時
  六乙日生辛巳時，金木交爭主不仁，
  有化月中身旺貴，不通無化主傷人。
    六乙日辛巳時，暗金交爭，是非日有，通身旺月，有奇托，化鬼爲官，行身旺運，貴。通木氣月行金旺運大貴。通金氣月行身旺亦貴。 

乙丑日辛巳時
    先雜後純，生寅午丙丁年月偏官有制，作高命論，巳酉醜申月，官煞重疊，多帶疾從煞，也吉，身強掌兵權，有譽。 

乙卯日辛巳時
    春，身強煞淺，貴。夏平，秋官煞旺，冬印旺，俱吉。 

乙巳日辛巳時
    克妻，妻子俱晚，巳酉醜月，木柔金重，帶疾，壽促。甲己子巳年月，入偏官格，西運，風憲，春月身旺更吉。 

乙未日辛巳時
    午月幹強武職，有譽。亥子印綬吉。 

乙酉日辛巳時
    未月身坐制伏則吉，秋偏官，貴。酉月行南運不貧則殘。 

乙亥日辛巳時
    巳午月，偏官有制，吉。春幹強使居風憲，秋煞重主殘疾。
  乙己相傷逢金木，求名求利反復；
  六親骨肉有如無，印綬運鄉發福。
  六乙日時逢辛巳，柱中鬼旺身衰，
  六親不和諧，謀望有成有敗。
  幾度遇凶化吉，方知苦盡甘來，
  運行身旺印綬懷，富貴時人喝采
六乙日壬午時
  六乙日生壬申時，印食生身財祿聚，
  月通水木祿豐盈，不通月氣只平常。
    六乙日壬午時，印綬學堂，乙長生在午，見壬爲印，用丁爲食，己爲財，午上丁己建旺，通水月氣者，文章秀麗，不通者衣祿平平。運通也好。 

乙丑日壬午時
    春夏富貴，秋冬平平。 

乙卯日壬午時
    高。醜月入雜氣財官，申酉月身煞兩停，皆貴，純午酉年月，三四品。辰戍平平。 

乙巳日壬午時
    吉。春夏富貴，秋冬平平。 

乙未日壬午時
    寅卯身旺，亥子印旺，醜月財官印三奇，皆貴。申月正官，吉，庚午．丁亥年月，食神同窠，以食見祿，大富大貴。 

乙酉日壬午時
    春吉，秋夏平平。柱細乙酉，透庚合化，或見印助，貴。 

乙亥日壬午時
    春身旺冬吉，夏厚福。秋反復。
  六乙日逢壬午時，月通水木貴人欣，
  運行官旺無衝破，家業興隆事稱心。
  六乙日生逢壬午時，食印綬好同宮，
  無沖無破不相刑，甚是聲名回應。
  詞館清秀高士，文章出衆超群，
  貴人喜見小人憎，中末崢嶸好命。
六乙日癸未時
  六乙日生癸未時，入墓之中遇刑傷，
  馬劣財微食見克，一生衣祿只平平。
    六乙日癸未時，乙以癸爲倒食，未中丁火食神，己土偏財，破癸癸倒未中丁火之食，平平衣祿。通土氣者吉。 

乙丑日癸未時
    凶刑孤獨，年月通土氣者吉， 

乙卯日癸未時
    改祖離親就妻家，午未年月貴，春月貴。 

乙巳日癸未時
    不貴則富，先難後易，純午三品之貴。辰戍醜月吉。 

乙未日癸未時
    春身旺反刑傷，秋官煞 旺科名有幸。冬安夏平。 

乙酉日癸未時
    身坐煞，春身旺吉，夏身弱煞衰，貧。秋煞旺身能從化，吉而貴，冬平，辰戍醜未月，透庚辛，行金運，貴。一到刃運，官退罷職。 

乙亥日癸未時
    春木旺刑傷妻子，申月官旺，貴。酉月煞旺有火制則吉，午未戍月，一二品貴。冬生穩厚。
  乙日相逢癸未時，算來離祖不成家，
  有刑硎害多成敗，運吉如添錦上花。
  乙日相逢癸未時，生逢木墓夭孤，
  雁行兄弟有如無，心性不常喜怒。
  自立自成家業，六親骨肉親疏，
  貴人得合兩相扶，先貧後富。
六乙日甲申時
  六乙日生甲申時，官星印使相生，
  月中通氣無衝破，必定榮華仕路人。
    六乙日甲申時，官印生身，庚爲官，壬爲印，申上庚旺壬生，身有寄託，通金水月運者貴，不通，身弱官重，雖貴不永。 

乙丑日甲申時
    高，純子辰年月，行東南運，大貴。巳酉醜貴須防凶。午未純者吉，亥卯亦吉，餘月平平。 

乙卯日甲申時
    化貴，月通水氣無傷破者，不貴則富。 

乙巳日甲申時
    身強官旺，春聰明顯達，官至四品，夏身心勞碌，秋冬眼疾，午年月，行財運，貴。 

乙未時甲申時
    未酉亥月，聰俊特達，官至二三品，丙丁寅午卯酉年月倒食制煞，權貴。 

乙酉日甲申時
    官煞混雜，柱中丁火制煞留官則吉，亥卯未酉年月，武職極品，不永。行東南方運，大貴。 

乙亥日甲申時
    時落空亡，少子，秋生，官居六卿，亥卯年未月，吉。
  六乙日相逢時遇甲，長生驛馬內相親，
  貴人天乙來扶助，釋卻褐衣入紫宸(紫宸殿)。
  乙日申時生逢貴，其間高人見喜，
  小人稱美有奇希，克破刑沖減力。
  身旺運行吉地，信知兩旺財官，
  有鞍有馬有衣冠，定主門庭改換。
六乙日乙酉時
      六乙日生時乙酉，得逢金局火爲奇；
    用神遇木重重見，鬼絕壽傷反無依。
    乙日乙酉時，身絕鬼旺，乙以辛爲鬼，酉上辛旺乙絕，
    若通巳酉醜月，化金局者貴，如用神坐木，身旺不化，
    又見於酉，不夭必貧。
    乙丑日乙酉時高，生於巳酉醜月，合金局，更行西運，大貴。
    寅午戍月貧下。亥卯未月吉。純子年月，行南運一二品貴；
    寅月火金，七品；申月水木，金紫之貴。
    乙卯日乙酉時，月通金局者貴，未寅年月，官至一二品。
    乙巳日乙酉時，春吉；夏傷官有制亦好；
    秋，木弱金重，夭；不然有疾；冬生有福亦夭。
    乙未日已酉時，拱貴格，無刑破者貴；有申填實則非；
亥卯月行西運者貴。
    乙酉日乙酉時，旺處自刑，年月火土重主災；若通月氣，
透出印食，行火木運者大貴；地支純酉，化成金象，但帶印綬，
貴不可言。最怕歲運遇官。
    乙亥日乙酉時，春生仁壽格，貴；寅月行金火運大貴。
      日幹是乙時臨酉，假煞爲權身旺奇，
      身弱遇官徒費力，功名須待運通時。
      乙日時臨上乙酉，誕辰乙木無憂。
      其中權貴任求謀，無破功名定有。
      妻子早年克害，財源雨散雲收；
      遷宗移祖免愁，中末家資成
六乙日丙戍時
    六乙日生丙戍時，鬼敗臨身有損傷，
    若不通身旺月，孤貧勞碌苦難當。
    六乙日丙戍時，鬼敗臨身，庚爲官，見丙背祿，戍中辛有餘氣，丙丁庫，食神制煞，若柱中透庚，傷官見官，爲禍百端，年月有寅午，丙火合局，一木疊逢火位，人傲物氣高，衣祿平平，殘疾，或壽促。通身旺月氣者吉。 

乙丑日丙戍時
    春身吉，夏傷官太重，秋勞力辛苦，冬亥子帶傷官，極貴。戍月，木火運，七品，純戍年月，幹透庚丙，大貴。寅 午合火者夭。 

乙卯日丙戍時
    寅卯月，行西運，六七品，子月印綬，醜月雜氣，刑出財官，也貴。 

乙巳日丙戍時
    吉，醜戍未年月，風憲六卿，亥月行東運，翰院清貴。 

乙未日丙戍時
    旺處凶，卯午未戍年月，貴。 

乙酉日丙戍時
    春身旺，冬印旺，大貴。巳午酉戍月，貴。丁未．甲辰生計辛苦，一生遇貴。醜月刑。 

乙亥日丙戍時
    血疾，亥九卯未寅月，遇貴發福。幹透傷官生財，吉。
    枯木相逢局，逢春葉更生，
    晚年方得地，花發再重榮。
  六乙日丙戍時火庫，藏辛遇醜乃吉昌，
  若也運逢凶克害，此命算來且如常。
  六乙日相逢丙戍時，傷官庫木枯枝，
  不臨辛醜鑰匙無，難倚六親父母。
  雁侶分飛不睦，于人心悲成疏，
  要知發福改門閭，此命後甜先苦。
六乙日丁亥時
  六乙日生丁亥時，食神印綬奇希，
  月氣水土無財貴，切忌傷妻子災。
六乙日丁亥時，死處逢生，乙木死，亥中壬水爲生氣印綬，丁爲食神，亥中丁坐無氣，喜甲木生，助丁食爲福，如遇金局行水運者，防目疾，四柱見財或行財運，貪財害印，反而破財，戊爲財爲妻，庚爲官爲子，亥上庚絕土病，主妻衰子少。
乙丑日丁亥時
   

秀，壬子申未卯月，幹透財印者，才德兼全，職在風憲。年月干支純金者，身衰煞旺而凶死。
乙卯日丁亥時
   

巳酉醜月爲偏官，申月正官，貴。亥月運行東南，風憲。未月，三合木局，大貴。
乙巳日丁亥時
   

暫缺
乙未日丁亥時
   

貴，子亥年月，公侯，春月行西運，郎官。酉孤，貴。年月木火，發高科，水土金與日幹合化有用者，吉。
乙酉日丁亥時
   

月通金局行水運，大貴。通木氣發達，土氣稱意。
乙亥日丁亥時
   

有財自刑，寅卯身旺，幹透財官者富，辰醜，行金火運，貴。亥子申，官印雙清，更輔以財，大貴。
  乙日生時上逢丁亥，食神乙木遇長生，
  月氣相扶爲最貴，身無倚是常人。
  乙日生時上逢丁亥，食神印綬相扶，
  長得意好無傷，榮華清名貴氣。
  喜遇丁壬化氣，運冠帶遷除。
  無機妙法實難窺，丙己寅申減貴。
